जोधपुर. यौन उत्पीड़न के आरोप में जेल में बंद आसाराम से किए गए अपने वादे को निभाते हुए बीजेपी नेता और जाने-माने वकील सुब्रमण्यम स्वामी ने शनिवार को जोधपुर की एक निचली अदालत में जमानत अर्जी दाखिल की और वह आसाराम की रिहाई के लिए दलील देंगे. स्वामी के सहायक आवेदन जमा करने के लिए अदालत में पेश हुए. न्यायाधीश मनोज कुमार व्यास ने आवेदन को विचारार्थ स्वीकार कर लिया और मंगलवार को दलीलों पर सुनवाई के लिए सूचीबद्ध किया है.